คอร์ปอเรตทูเดย์
นอกจากจะประสบความสำเร็จจากธุรกิจโรงภาพยนตร์เมเจอร์ ซีนีเพล็กซ์  วิชา พูลวรลักษณ์ ยังสวมหมวกอีกใบเพื่อช่วยเหลือสังคม
10 พ.ค. 2560

- นอกจากจะประสบความสำเร็จจากธุรกิจโรงภาพยนตร์เมเจอร์ ซีนีเพล็กซ์  วิชา พูลวรลักษณ์ ยังสวมหมวกอีกใบเพื่อช่วยเหลือสังคมในตำแหน่งประธานกรรมการมูลนิธิ โรนัลด์ แมคโดนัลด์ เฮาส์ ประเทศไทย เพื่อให้ความช่วยเหลือผู้ป่วยเด็กและครอบครัว ล่าสุดจัดกิจกรรมวิ่งการกุศลระดมทุนครั้งใหญ่ RMHC มินิมาราธอน Run For Kids  วิ่งเพื่อน้อง ที่สวนลุมพินี วันอาทิตย์ที่ 11 มิ.ย. 2560 เวลา 05.00 น. เปิดรับสมัครบรรดานักวิ่งและจิตอาสาที่อยากร่วมทำบุญ ดาวน์โหลดใบสมัครได้ที่ www.rmhc.or.th - นู สกิน เอ็นเตอร์ไพร์ส (ประเทศไทย) เดินหน้ากระตุ้นยอดขาย ล่าสุดเตรียมจัดงาน นู สกิน เอจล็อกเอ็กซ์โป 2017 เอาใจกลุ่มคนรักสุขภาพ และความงาม กิจกรรมจะมีขึ้นในวันที่ 12-13 พ.ค.นี้ ณ ศูนย์บริการ นู สกิน 4 แห่ง ทั่วประเทศที่กรุงเทพฯ (อาคารจัตุรัสจามจุรี) จ.เชียงใหม่ โคราช และหาดใหญ่ - สมาคมการค้าอสังหา ริมทรัพย์และพันธมิตรจับมือ มหาวิทยาลัยกรุงเทพและมูลนิธิประเมินค่าทรัพย์สินฯ เดินหน้าแผนสนับสนุนผู้ประกอบการธุรกิจอสังหาริมทรัพย์รายย่อย เตรียมจัดงานสัมมนา REAL TECH 2017 ในวันที่ 19 พ.ค. 2560 ณ ชั้น 16 อาคาร ดร.เจริญ คันธวงศ์ มหาวิทยาลัยกรุงเทพ กล้วยน้ำไท สำรองที่นั่งได้ที่โทร.09-8565-9293